 ஆத்தாள் வீட்டுப் பெருமை அண்ணன் தம்பியோடே சொல்லிக் கொண்டாளாம்.  ஆத்தாளும் மகளும் காத்தானுக்கு அடைக்கலம்; அவன் காத்தாலும் காத்தான்; கை விட்டாலும் விட்டான்.  ஆத்தாளை அக்காளைப் பேசுகிறதில் கோபம் இல்லை; அகமுடையாளைப் பேசுகிறதற்குத்தான் கோபம் பொங்கிப் பொங்கி வருகிறது.  ஆத்தாளோடு போகிறவனுக்கு அக்காள் எது? தங்கச்சி ஏது?  ஆத்தி நார் கிழித்தாற்போல் உன்னைக் கிழிக்கிறேன்.  ஆத்திரக்காரன் கோத்திரம் அறிவானா?  ஆத்திரத்துக்கு அவிசாரி ஆடினால் கோத்திரம் பட்ட பாடுபடுகிறது.  ஆத்திரக்காரனுக்குப் புத்தி மட்டு.